CELEX: C2007/096/10
Language: et
Date: 2007-04-28 00:00:00
Title: Kohtuasi C-111/05: Euroopa Kohtu (kolmas koda) 29. märtsi 2007 . aasta otsus (Regeringsrätten'i (Rootsi) eelotsusetaotlus) — Aktiebolaget NN versus Skatteverket (Kuues käibemaksudirektiiv — Kaubatarne — Artikli 8 lõike 1 punkt a — Kahte liikmesriiki ühendav ja osaliselt väljaspool ühenduse territooriumi asuv fiiberoptiline kaabel — Iga liikmesriigi maksupädevus, mis on piiratud tema territooriumile paigaldatud kaabli pikkusega — Majandusvööndis, mandrilaval ja avamerel asuva osa maksustamata jätmine)

28.4.2007   
            
            
               ET
            
            
               Euroopa Liidu Teataja
            
            
               C 96/7
            
         Euroopa Kohtu (kolmas koda) 29. märtsi 2007. aasta otsus (Regeringsrätten'i (Rootsi) eelotsusetaotlus) — Aktiebolaget NN versus Skatteverket
   (Kohtuasi C-111/05) (1)
   
   (Kuues käibemaksudirektiiv - Kaubatarne - Artikli 8 lõike 1 punkt a - Kahte liikmesriiki ühendav ja osaliselt väljaspool ühenduse territooriumi asuv fiiberoptiline kaabel - Iga liikmesriigi maksupädevus, mis on piiratud tema territooriumile paigaldatud kaabli pikkusega - Majandusvööndis, mandrilaval ja avamerel asuva osa maksustamata jätmine)
   (2007/C 96/10)
   Kohtumenetluse keel: rootsi
   Eelotsusetaotluse esitanud kohus
   Regeringsrätten
   Põhikohtuasja pooled
   
      Hageja: Aktiebolaget NN
   
      Kostja: Skatteverket
   Kohtuasja ese
   Eelotsusetaotlus — Regeringsrätten — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 363) artikli 8 lõike 1 punkti a ja artikli 9 lõigete 1 ja 2 tõlgendamine — Maksustavate tehingute koht — Kahte liikmesriiki ühendava ja osaliselt väljaspool kummagi liikmesriigi territooriumi oleval alal asuva veealuse fiiberoptilise kaabli tarnimine ja paigaldamine
   Resolutiivosa
   
               1.
            
            
               Tehingut, mis puudutab kahte liikmesriiki ühendava ja osaliselt väljaspool ühenduse territooriumi asuva fiiberoptilise kaabli tarnimist ja paigaldamist, tuleb pidada kaubatarneks nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 3. detsembri 2002. aasta direktiiviga 2002/93/EÜ, artikli 5 lõike 1 mõttes, kui pärast tarnija poolt läbi viidud kaabli toimimise katsetusi läheb kaabel üle kliendile, kes võib seda kaablit omanikuna käsutada, kaabli enda hind moodustab selgelt ülekaaluka osa nimetatud tehingu kogukulust ning tarnija teenused piirduvad kaabli paigaldamisega ilma selle olemust muutmata ja seda kliendi erivajadustele kohandamata.
            
         
               2.
            
            
               Kuuenda direktiivi 77/388 artikli 8 lõike 1 punkti a tuleb tõlgendada nii, et pädevus maksustada kahte liikmesriiki ühendava ja osaliselt väljaspool ühenduse territooriumi asuva fiiberoptilise kaabli tarnimist ja paigaldamist kuulub nii kaabli enda kui ka ülejäänud materjali hinna ning kaabli paigaldamisega seotud teenuste maksumuse suhtes igale liikmesriigile proportsionaalselt tema territooriumil asuva kaabli pikkusega.
            
         
               3.
            
            
               Kuuenda direktiivi 77/artikli 8 lõike 1 punkti a koosmõjus sama direktiivi artikli 2 punktiga 1 ja artikliga 3 tuleb tõlgendada nii, et käibemaksu ei pea maksma kahte riiki ühendava fiiberoptilise kaabli tarne ja paigaldamise tehingu selle osa eest, mis toimub majandusvööndis, mandrilaval ja avamerel.
            
         
      (1)  ELT C 106, 30.4.2005.